b'\n_START_ARTICLE_\nSoovitussortiment\n_START_PARAGRAPH_\nSoovitussortiment on kasvatamiseks soovitatud sortide nimekiri, mida eesti puuvilja- ja marjakasvatajad on kasutanud alates 19. sajandi l\xc3\xb5pust. _NEWLINE_See on sordiuurijatest ja tegevaednikest koosneva komisjoni soovitus sortide valikuks. Soovitussortimenti nimetati aastatel 1938\xe2\x80\x931967 standardsortimendiks, 1967\xe2\x80\x931998 rajoonitud sortimendiks. _NEWLINE_Viimane Eesti puuvilja- ja marjakultuuride soovitussortiment koostati Eesti Aiandusliidu puuviljanduskomisjoni koosolekul R\xc3\xa4pinas 7.-8. veebruaril 2013.'